
פרוטוקול מס' 7
          מישיבת ועדת החוקה, חוק ומשפט
יום רביעי, ט"ו באב התשנ"ט (28 ביולי 1999), שעה 9:15

נכחו:	חברי הוועדה:             

     	יוסי כץ - מ"מ היו"ר





	מוזמנים:
                                         
	עו"ד יפעת רוה	-	משרד המשפטים, עוזרת ראשית במח' 
		                         ייעוץ וחקיקה
	יצחק אגוזי	-	מועצה מקומית דרום השרון, גזבר
	עידית גזית	-	מועצה מקומית דרום השרון, יועמ"ש
	עמר מטאר 	-	ראש המועצה המקומית נחף
	מחמוד קייס	-	סגן ראש המועצה המקומית נחף
	עבד אל-חג'ידה חמדאללה -	מועצה מקומית קלנסואה, יועמ"ש
	אברהים עבד אל כרים	-	סגן ראש המועצה המקומית קלנסואה
                                        




	מנהל/ת הוועדה:         	דורית ואג



	קצרנית:                	אסתר מימון
                                         




סדר-היום: א. 	צו המועצות המקומיות (עבירות קנס) (תיקון), התשנ"ח-1998  		- המועצה המקומית דרום השרון 
          ב.  צו המועצות המקומיות (עבירות קנס) (תיקון), התשנ"ח-1998 - 		המועצה המקומיות נחף, קלנסואה 
צו המועצות המקומיות (עבירות קנס) (תיקון), התשנ"ח-1999 - המועצות המקומיות: נחף וקלנסואה

מ"מ היו"ר יוסי כץ:

	אנחנו פותחים במועצות המקומיות נחף, קלנסואה ולהבים.

דורית ואג:

	מישהו נמצא פה מהמועצה המקומית להבים? לא. נדון רק בנחף וקלנסואה.

מ"מ היו"ר יוסי כץ:

	בבקשה.
                                                                                         יפעת רוה:

	מדובר כאן בצו של עבירות קנס. העבירות כבר קיימות בחוקי העזר, והצו הזה הופך להיות חלק מהעבירות, לפי בקשת המועצות המקומיות ואישור שלנו. זה בעצם צו של שר הפנים, אבל זה עובר את האישור שלנו, ולפעמים מעירים הערות. קודם כול, אנחנו בודקים מבחינת גובה הקנס אם זה תואם למקומות אחרים. שנית, כשעבירות, כמו עבירות חניה, שהן גם עבירות תעבורה, אנחנו לא מאשרים מכיוון שזה קיים בצו התעבורה. אנחנו משתדלים לבדוק במידת האפשר את ההיגיון של הדברים, אבל צריך לציין שהעבירות כבר קיימות.

מ"מ היו"ר יוסי כץ:

	למה מביאים צו כזה לכנסת?

דורית ואג:

	יש על זה ויכוח ארוך ומעייף.

יפעת רוה:

	חוק העונשין דורש שכל התקנות שיש בהן עבירות ועונשים שיעברו אישור של ועדה.

מ"מ היו"ר יוסי כץ:

	זה ספציפי לכל מועצה בנפרד?

יפעת רווה:
                                
	כן.

מ"מ היו"ר יוסי כץ:

	אתם בדקתם, וזה על דעתכם?

יפעת רוה:

	זה על דעתנו, והושמטו אותם דברים שלא נראו לנו.

מ"מ היו"ר יוסי כץ:

	האם אנחנו צריכים לקרוא כל צו בנפרד?

יפעת רוה:

	זה לא הכרחי.

מ"מ היו"ר יוסי כץ:

	כולם על דעתכם?

יפעת רוה:

	כולם על דעתנו.

מ"מ היו"ר יוסי כץ:

	כולם נבדקו על-ידכם?

יפעת רוה:

	הכול נבדק על-ידינו.

מ"מ היו"ר יוסי כץ:

	אז אין לנו בעיה.

	רבותי, אם אין לכם הערות, אני מעוניין לקצר את הישיבה, כי אנחנו באמצע דיון במליאה, ולאשר את הצווים.

עבד אל חג'ידה חמדאללה:

	אני מקבל את דברי חברתי, העברנו את הצווים למשרד הפנים, תוקנו שם כל מיני שגיאות שהיו, אנחנו מקבלים את התיקונים. מדובר בגובה קנס סביר מאוד.

מ"מ היו"ר יוסי כץ:

	אני רק יכול לאחל לכם הצלחה ביישום הצווים האלה.

	מי בעד אישור צו המועצות המקומיות (עבירות קנס) (תיקון), התשנ"ח1998 של המועצות המקומיות נחף וקלנסואה, ירים את ידו - 1 בעד. מי נגד? אין מתנגדים.

	הצו אושר. בהצלחה.

	צו המועצות המקומיות (עבירות קנס) (תיקון), התשנ"ח - המועצה המקומית דרום השרון - - -

עידית גזית:

	אנחנו מועצה אזורית, משום מה נשתרשה כאן טעות.

מ"מ היו"ר יוסי כץ:

	צו המועצות המקומיות (עבירות קנס) (תיקון), התשנ"ח - המועצה האזורית דרום השרון. מי בעד ירים את ידו - 1 בעד, מי נגד? אין מתנגדים.

	הצו אושר. בהצלחה.

	אני מצטער שהטריחו אתכם לכנסת, אתם יכולים לעלות למליאה לשמוע את הדיון.

הישיבה ננעלה בשעה 9:20


